**Ministru kabineta rīkojuma projekta**

**„Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Nepieciešamība steidzami novērst Murjāņu sporta ģimnāzijas (turpmāk arī – Ģimnāzija) esošo būvju rekonstrukcijas un multifunkcionālas slēgtas sporta manēžas būvniecības projekta (turpmāk – Projekts) īstenošanai (būvniecībai) 2013.gadā piešķirto valsts budžeta līdzekļu savlaicīgas apguves risku; 2. Latvijas Nacionālās sporta padomes (turpmāk – Padome) 2013.gada 25.septembra sēdē Izglītības un zinātnes ministrijai (turpmāk arī – ministrija) dotais uzdevums (prot. Nr.3 12.§, 12.3.apakšpunkts). |
| 2. | Pašreizējā situācija un problēmas | **1. Esošās situācijas raksturojums**  Ministru kabineta 2012.gada 26.jūnija sēdē, izskatot ministrijas izstrādāto informatīvo ziņojumu „Par valsts īpašumā esošajās sporta bāzēs neatliekami veicamajiem darbiem un tiem nepieciešamo finansējumu”, tika atbalstīta (prot. Nr.63 3.§) papildus finanšu līdzekļu piešķiršana Ģimnāzijas rekonstrukcijas un renovācijas projekta īstenošanai 2013.-2015.gadā 6`667`100 latu apmērā (kopā). 2013.gadā Projekta īstenošanai tika piešķirti 1`112`595 lati, attiecīgo finansējumu paredzot 2013.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija”. Līdz 2013.gada 10.oktobrim (ieskaitot) Ģimnāzija no piešķirtajiem valsts budžeta līdzekļiem Projekta ietvaros ir izlietojusi 343`820 latus, nodrošinot Ģimnāzijas esošo būvju rekonstrukcijas tehniskā projekta izstrādi, kā arī multifunkcionālas slēgtas sporta manēžas jaunbūves tehniskā projekta izstrādi. Atlikums uz 2013.gada 10.oktobri (ieskaitot) ir 768`775 lati.  2013.gada 25.septembrī Iepirkumu uzraudzības biroja mājaslapā (www.iub.gov.lv) tika izsludināts atklāts konkurss „Murjāņu sporta ģimnāzijas esošo būvju rekonstrukcija un multifunkcionālas slēgtas sporta manēžas būvniecība” (identifikācijas Nr.MSĢ 2013/8). Piedāvājumu iesniegšanas termiņš ir 2013.gada 7.novembris. Objektīvi izvērtējot pēc piedāvājumu atvēršanas veicamās procedūras un to izpildei objektīvi nepieciešamo laiku, konstatējams piešķirto valsts budžeta līdzekļu savlaicīgas apguves risks. Papildus minētam nav izslēdzama varbūtība, ka kāds no atklāta konkursa ietvaros pieņemtajiem lēmumiem tiek pārsūdzēts Iepirkumu uzraudzības birojā, kā rezultātā līdzekļu savlaicīgas apguves risks sasniegs 100%.  Saskaņā ar Likuma par budžetu un finanšu vadību 9.panta ceturto daļu visas apropriācijas zaudē spēku saimnieciskā gada beigās. Tāpat saskaņā ar minētā likuma 27.panta otro daļu Valsts kase katru gadu 31.decembrī slēdz visus atbilstoši kārtējā saimnieciskā gada valsts budžeta likumam atvērtos valsts pamatbudžeta kontus. Tādejādi Projekta īstenošanai (būvniecībai) 2013.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” atlikušos valsts budžeta līdzekļus 768`775 latu apmērā nebūs iespējams izmantot arī 2014.gadā.  Padomes 2013.gada 25.septembra sēdē, izskatot jautājumu par Ģimnāzijas rekonstrukcijas projekta īstenošanas gaitu, tika nolemts (prot. Nr.3 12.§, 12.3.apakšpunkts) – Gadījumā, ja ministrija konstatē 2013.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” Ģimnāzijas esošo būvju rekonstrukcijas un multifunkcionālas slēgtās sporta manēžas būvniecībai paredzēto valsts budžeta līdzekļu savlaicīgas apguves risku, ministrijai sagatavot un izglītības un zinātnes ministram noteiktā kārtībā izskatīšanai Ministru kabinetā iesniegt priekšlikumus par līdzekļu pārdales iespējām.  Ņemot vērā iepriekš minēto, kā arī, apzinoties identificēto risku potenciāli negatīvo ietekmi ne tikai uz Ģimnāzijas turpmāko attīstību, bet arī uz piešķirto un turpmāko plānoto valsts budžeta līdzekļu izmantošanu atbilstoši tam paredzētam mērķim, nepieciešams steidzami meklēt piemērotāko risinājuma variantu.  **2. Priekšlikumi turpmākai rīcībai**    Izvērtējot Likumā par budžetu un finanšu vadību un citos ar minēto likumu saistītajos normatīvajos aktos noteikto kārtību, secināms, ka vienīgais iespējamais risinājuma variants, lai Ģimnāzija nezaudētu Projekta īstenošanai (būvniecībai) 2013.gadā paredzētos valsts budžeta līdzekļus 768`775 latu apmērā, kā arī netiktu radīts negatīva fiskāla ietekme uz 2013. un 2014.gada valsts budžetu, ir:   1. veikt apropriācijas 768`775 latu apmērā pārdali no 2013.gada valsts budžeta programmas 09.00.00 „Sports” apakšprogrammas 09.10.00 „Murjāņu sporta ģimnāzija” uz 2013.gada valsts budžeta programmas 09.00.00 „Sports” apakšprogrammu 09.08.00 „Balvas par izciliem sasniegumiem sportā”, papildus pārdalītos līdzekļus izmantojot naudas balvu piešķiršanai par izciliem sasniegumiem sportā 2012.gada nogalē un 2013.gadā, kā rezultātā naudas balvu izmaksai nebūtu jāizlieto 2013.gada valsts budžeta programmā 02.00.00 „Līdzekļi neparedzētiem gadījumiem” paredzētie līdzekļi; 2. likumprojektā „Par valsts budžetu 2014.gadam” Projekta īstenošanai paredzēt valsts budžeta ilgtermiņa saistības valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija”: 2014. un 2015.gadā – jau šobrīd Projekta īstenošanai attiecīgajos budžeta gados plānotajā apmērā, savukārt 2013.gadā neizlietotos līdzekļus paredzēt kā valsts budžeta ilgtermiņa saistības 2016.gadam (1 093 868 *euro*) apmērā;   Kā alternatīva šim risinājuma variantam ir iespējama Projekta ietvaros 2013.gadā plānotajiem būvdarbiem neizlietoto finanšu līdzekļu 768`775 latu apmērā segšana no likumā „Par valsts budžetu 2014.gadam” (pēc tā pieņemšanas un spēkā stāšanās) noteiktās apropriācijas rezerves (Finanšu ministrijas budžeta programma 01.00.00 „Apropriācijas rezerve”), ievērojot Likuma par budžetu un finanšu vadību 9.1pantā un Ministru kabineta 2007.gada 28.augusta noteikumos Nr.594 „Noteikumi par valsts budžeta apropriācijas rezerves izmantošanu” noteikto kārtību. Šāds risinājuma variants ir pamatojams ar to, ka iepriekšminēto Ministru kabineta noteikumu 5.punkts kā vienu no gadījumiem, kad ministrijas var pieteikties uz apropriācijas rezervi, paredz situācijas, kad bija uzsākta un netika pabeigta iepirkumu procedūra, kas tiešā veidā būs attiecināms uz šo konkrēto situāciju. Tomēr šajā gadījumā jautājums ir saistīts ar valsts budžeta līdzekļu samazinājumu 2014.gada Finanšu ministrijas budžeta programmā 01.00.00 „Apropriācijas rezerve”. Turklāt, nav iespējams prognozēt termiņu, kādā pēc attiecīga ministrijas pieteikuma varētu tikt veikts apropriācijas rezerves asignējums, tādejādi radot risku būvdarbu veikšanai 2014.gadā paredzēto valsts budžeta līdzekļu savlaicīgai apguvei.  Ņemot vērā iepriekš minēto, ministrija par piemērotāko atzīt pirmo risinājuma variantu, tādēļ ir sagatavojusi Ministru kabineta rīkojuma projektu „Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanu” (turpmāk – Rīkojuma projekts). |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz:   1. Atbalstīt papildu finansējuma piešķiršanu ministrijai no dotācijas no vispārējiem ieņēmumiem 768 775 latu (1 093 868 *euro*) apmērā 2016.gadam Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai. 2. uzdevumu ministrijai, sagatavojot priekšlikumus likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014., 2015. un 2016.gadam” izskatīšanai Saeimā otrajā lasījumā, iekļaut priekšlikumus par valsts budžeta ilgtermiņa saistībām valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” Projekta īstenošanai:   2.1. 2014.gadam – 4 799 169 *euro* apmērā;  2.2. 2015.gadam – 3 104 180 *euro* apmērā;  2.3. 2016.gadam – 1 093 868 *euro* apmērā;   1. uzdevumu ministrijai izstrādāt un izglītības un zinātnes ministram noteiktā kārtībā līdz 2013.gada 1.novembrim izskatīšanai Ministru kabinetā iesniegt tiesību akta projektu par 2013.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” Projekta ietvaros 2013.gadā plānotajiem būvdarbiem neizlietoto finanšu līdzekļu 768 775 latu apmērā pārdali uz 2013.gada valsts budžeta programmas 09.00.00 „Sports” apakšprogrammu 09.08.00 „Balvas par izciliem sasniegumiem sportā”, lai nodrošinātu naudas balvu par izciliem sasniegumiem sportā 2012.gada nogalē un 2013.gadā piešķiršanu. |
| 5. | Projekta izstrādē iesaistītās institūcijas | Izglītības un zinātnes ministrija, Murjāņu sporta ģimnāzija |
| 6. | Iemesli, kādēļ netika nodrošināta sabiedrības līdzdalība | Sabiedrības iesaiste tika nodrošināta, izstrādājot 2012.gada 26.jūnija sēdē izskatīto (prot. Nr.36 68.§) informatīvo ziņojumu „Par valsts īpašumā esošajās sporta bāzēs neatliekami veicamajiem darbiem un tiem nepieciešamo finansējumu”, kurā tika iekļauta arī detalizēta informācija par Projektu.  Jautājums par iespējamu līdzekļu pārdali tika izskatīts Padomes 2013.gada 25.septembra sēdē (prot. Nr.3 12.§), tādejādi nodrošinot sabiedrības līdzdalību. |
| 7. | Cita informācija | Nav. |

Anotācijas II sadaļa – Rīkojuma projekts šo jomu neskar.

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013.gads** | | Turpmākie trīs gadi (tūkst.) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013)  gadu | Izmaiņas, salīdzinot ar kārtējo (2013)  gadu | Izmaiņas, salīdzinot ar kārtējo (2013)  gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **+ 1093*,87 euro***  **(+768,77 lati)** |
| 2.1. valsts pamatbudžets | 0 | 0 | 0 | 0 | + 1093*,87 euro*  (+768,77 lati) |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **- 1093*,87 euro***  **(-768,77 lati)** |
| 3.1. valsts pamatbudžets | 0 | 0 | 0 | 0 | - 1093*,87 euro*  (-768,77 lati) |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | **0** | **0** | **0** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | **0** | **0** | **0** | **- 1093*,87 euro***  **(-768,77 lati)** |
| 5.1. valsts pamatbudžets | 0 | 0 | 0 | - 1093*,87 euro*  (-768,77 lati) |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Izdevumi 2013.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” par 768`775 latiem samazināsies, bet attiecīgi par 768`775 latiem palielināsies 2013.gada valsts budžeta programmas 09.00.00 „Sports” apakšprogrammā 09.08.00 „Balvas par izciliem sasniegumiem sportā” paredzētie līdzekļi.  Izdevumi 2014.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” nemainīsies, jo valsts budžeta ilgtermiņa saistībās iekļaujamais līdzekļu apmērs (4`799`169 *euro*) budžetā jau ir paredzēts.  Izdevumi 2015.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” nemainīsies, jo valsts budžeta ilgtermiņa saistībās iekļaujamais līdzekļu apmērs (3`104`180 *euro*) budžetā jau ir paredzēts.  Izdevumi 2016.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” palielināsies par 1`093`868 *euro* (768`775 latiem), tomēr šo palielinājumu netieši kompensē tas, ka naudas balvu par izciliem sasniegumiem sportā naudas balvu izmaksai nebūtu jāizlieto 2013.gada valsts budžeta programmā 02.00.00 „Līdzekļi neparedzētiem gadījumiem” paredzētie līdzekļi. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

Anotācijas IV – VI sadaļa – Rīkojuma projekts šīs jomas neskar.

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Izglītības un zinātnes ministrija, Murjāņu sporta ģimnāzija. |
| 2. | Projekta izpildes ietekme uz pārvaldes funkcijām | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Izglītības un zinātnes ministrs V.Dombrovskis

Vizē:

Politikas iniciatīvu un attīstības

departamenta direktore,

valsts sekretāres pienākumu izpildītāja L.Lejiņa

11.10.2013. 08:08

1650

Izglītības un zinātnes ministrijas

Sporta un jaunatnes departamenta

direktora vietnieks sporta jomā E.Severs

67047935, edgars.severs@izm.gov.lv